smcproject/ml-wiki-sentences huggingface dataset:
അഭ്യന്തര വസ്ത്ര വ്യാപാരം തകർച്ച നേരിടാനും ചൈനയിലെയും ഇന്ത്യയിലെയും വസ്ത്രങ്ങളുടെ നിർബാധമായ ഇറക്കുമതി വർദ്ദിക്കുകയും ചെയ്തു.
ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ ഈ ഇറക്കുമതി വ്യാപാരം അഭ്യന്തര വ്യാപാരത്തിന് ഭീഷണിയായെന്ന് മനസ്സിലാക്കിയ പാർലമെൻറ് ഒടുവിൽ 1721 ൽ കാലിക്കോ നിയമം പാസ്സാക്കുകയായിരുന്നു.
1790 കളിൽ 30 മില്യൺ പൗണ്ട് പരുത്തി വസ്ത്രങ്ങൾ ഇന്ത്യയിൽ നിന്നാണ് ഇംഗ്ലണ്ടിലേക്ക് ഇറക്കുമതി ചെയ്തിരുന്നത്.
Woodruff Smith, Consumption and the Making of Respectability, 1600–1800
കാലിക്കറ്റ് യൂണിവേഴ്സിറ്റി ടീച്ചർ എജ്യുക്കേഷൻ സെന്റർ മഞ്ചേരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാലിക്കറ്റ് യൂണിവേഴ്സിറ്റി
ടീച്ചർ എജ്യുക്കേഷൻ സെന്റർ മഞ്ചേരി തരം കാലിക്കറ്റ് യൂണിവേഴ്സിറ്റി നേരിട്ടു
നടത്തുന്ന സ്വാശ്രയ സ്ഥാപനം സ്ഥാപിതം 1992 പ്രിൻസിപ്പൽ ടി. മുരളീധരൻ സ്ഥലം ചെരണി , മലപ്പുറം , കേരളം , ഇന്ത്യ ക്യാമ്പസ്‌ ഗ്രാമ പ്രദേശം അഫിലിയേഷൻ കാലിക്കറ്റ്‌ യൂണിവേഴ്സിറ്റി യുടെ സ്ഥാപനം
മലപ്പുറം ജില്ലയിലെ ഒരു അദ്ധ്യാപക  പരിശീലന  കലാലയമാണ് കാലിക്കറ്റ് യൂണിവേഴ്സിറ്റി ടീച്ചർ എഡ്യൂക്കേഷൻ സെന്റർ മഞ്ചേരി .1992 ലാണ് ഇത് സ്ഥാപിതമായത്.
മഞ്ചേരിയിലെ ചെരണി എന്ന സ്ഥലത്താണ് ഈ സ്ഥാപനം പ്രവർത്തിക്കുന്നത് ചരിത്രം
മലബാറിൽ അദ്ധ്യാപക പഠന പരിശീലന കലാലയങ്ങളുടെ അപര്യാപ്തത മനസ്സിലാക്കി 1992 ൽ കാലിക്കറ്റ് യൂണിവേഴ്സിറ്റി മലപ്പുറം ജില്ലയിൽ ആരംഭിച്ച ആദ്യത്തെ അദ്ധ്യാപക  പരിശീലന കേന്ദ്രമാണ് ഈ സ്ഥാപനം.
1992 ൽ മലപ്പുറം അങ്ങാടിയിലെ പാലസ് ലോഡ്‌ജിന്റെ മുകളിൽ ഒരു താൽക്കാലിക മുറിയിൽ ആണ് ആദ്യ  പ്രവർത്തനം ആരംഭിച്ചത്.
അതിനു ശേഷം 1999 ൽ മഞ്ചേരിയിൽ കോഴിക്കോട് റോഡിലെ K.K  ബിൽഡിങിലേക്ക് സ്ഥാപനത്തിന്റെ പ്രവർത്തനം മാറ്റി.
2003 ൽ കാവനൂരിലെ ചെങ്ങര G U P സ്കൂളിന്റെ താൽക്കാലിക മുറികളിലേക്ക് ക്ലാസ്സുകൾ മാറ്റി.
2009 ൽ പുതിയ കോളേജ് നിർമ്മാണത്തിനായി ചെരണിയിൽ യൂണിവേഴ്സിറ്റി സ്ഥലം വാങ്ങി .
വ്യവസായ മന്ത്രി ശ്രീ എളമരംകരീം കെട്ടിടത്തിന്റെ തറക്കലിട്ടു.
2011 ൽ ബഹുമാനപ്പെട്ട കേരള സ്പീക്കർ ശ്രീ കെ. രാധകൃഷ്ണൻ പുതിയ കെട്ടിടത്തിന്റെ ഉദ്ഘാടനം നിർവഹിച്ചു .
ഏകദേശം മൂവായിരത്തിൽ അധികം കുട്ടികൾ ഈ സ്ഥാപനത്തിൽ നിന്നും പഠിച്ചു പോയിട്ടുണ്ട്.
പഠനവകുപ്പുകൾ സീറ്റുകൾ മലയാളം (10) സോഷ്യൽ സയൻസ് (10) ഉറുദു (5) നാച്ചുറൽ സയൻസ് (10) ഫിസിക്കൽ സയൻസ് (10) മാത്തമാറ്റിക്സ് (5)
ഇഗ്നാത്തിയോസ് പത്രോസ് നാലാമൻ ഷാഹ്ബദ്ദീൻ
സുറിയാനി കത്തോലിക്കാ സഭയുടെ രണ്ടാമത്തെ പാത്രിയർക്കീസ് ആയിരുന്നു മാർ ഇഗ്നാത്തിയോസ് പത്രോസ് നാലാമൻ ഷാഹ്ബദ്ദീൻ (1641–1702).
1678ൽ പാത്രിയർക്കീസ് ആയി തിരഞ്ഞെടുക്കപ്പെടുന്നത് വരെ ജെറുസലേമിലെ മെത്രാപ്പോലീത്തയായി ഇദ്ദേഹം പ്രവർത്തിച്ചു.
സഭയിലെ കത്തോലിക്ക അനുഭാവികളുടെ തീരുമാനപ്രകാരം പാത്രിയർക്കീസ് ആയി സ്ഥാനമേറ്റ ഇദ്ദേഹം എതിരാളികളുടെ ഗൂഢാലോചനകളെ തുടർന്ന് 1702ൽ കൊല്ലപ്പെട്ടു.
അദ്ദേഹത്തിന്റെ ദാരുണമായ മരണം സുറിയാനി സഭയും കത്തോലിക്കാ സഭയും തമ്മിലുള്ള ഐക്യത്തിന്റെ ആദ്യ ശ്രമത്തിന് താൽക്കാലികമായി അന്ത്യം കുറിച്ചു.
1641നടുത്താണ് പത്രോസ് ഷാഹ്ബദ്ദീൻ ജനിച്ചത്.
യാക്കോബായ സഭാ നേതാവായിരുന്ന ഇഗ്നാത്തിയോസ് അബ്ദുൽ മസിഹ് 1ാമന്റെ അനന്തരവനായിരുന്ന ഇദ്ദേഹം പിന്നീട് ജറുസലേമിലെ മെത്രാപ്പോലീത്തയായി നിയമിതനായി.
കത്തോലിക്കാ അനുഭാവി ആയിരുന്ന പാത്രിയാർക്കീസ് ​​ഇഗ്നാത്തിയോസ് അന്ത്രയോസ് അകിജാന്റെ എതിരാളികളുടെ നേതാവായിരുന്നു 1662 മുതൽ അബ്ദുൽ മസിഹ്.
1677 ജൂലൈയിൽ അന്ത്രയോസ് അകിജാൻ മരണപ്പെട്ടതിനെ തുടർന്ന്, കത്തോലിക്ക അനുഭാവികളുടെ കൂടി പിന്തുണ നേടി പാത്രിയർക്കീസ് പദവിയിലേക്ക് തിരഞ്ഞെടുക്കപെടാൻ അബ്ദുൽ മസിഹ് ആഗ്രഹിച്ചു.
ഇതിനായി കത്തോലിക്കാ സഭയുമായി കൂട്ടായ്മയിൽ ആയിരിക്കാൻ താൻ തയ്യാറാണ് എന്ന് ഏറ്റുപറഞ്ഞു അദ്ദേഹം പാത്രിയർക്കീസ് ആയി തിരഞ്ഞെടുക്കപ്പെടുകയും ഇരു വിഭാഗങ്ങളുടെയും പിന്തുണയോടെ തുർക്കി സുൽത്താനിൽ നിന്ന് അംഗീകാരത്തിന്റെ ഫർമാൻ നേടിയെടുക്കുകയും ചെയ്തു.
എന്നാൽ ഇതിനുശേഷം ഉടനെ തന്നെ അദ്ദേഹം നിലപാട് മാറ്റുകയും കത്തോലിക്കാ ബന്ധം തള്ളിപ്പറയുകയും ചെയ്തു.
ഈ സാഹചര്യത്തിൽ, അലെപ്പോയിൽ കത്തോലിക്കാ അനുകൂല വിഭാഗം ഒരുമിച്ചുകൂടി അബ്ദുൽ മസിഹിന് പകരം അന്ത്രയോസ് അകിജാന്റെ അനുയായിയും അബ്ദുൽ മസിഹിന്റെ അനന്തരവനും ആയ ഷാഹ്ബദ്ദീനെ തങ്ങളുടെ പാത്രിയാർക്കീസായി തിരഞ്ഞെടുത്തു.
തിരഞ്ഞെടുപ്പിന് ശേഷം, ഫ്രഞ്ച് കോൺസുലിന്റെ സഹായത്തോടെ, ഒട്ടോമൻ സുൽത്താനിൽ നിന്ന് തനിക്ക് പാത്രിയർക്കീസ് ​​എന്ന നിലയിലുള്ള സ്ഥിരീകരണം ലഭിച്ചതിനേ തുടർന്ന്, ഷാഹ്ബദ്ദീൻ 1678 ഏപ്രിൽ 2-ന് സ്ഥാനാരോഹിതനായി.
തുടർന്ന് ഇന്നസെൻറ് പതിനൊന്നാമൻ മാർപാപ്പയും അദ്ദേഹത്തിന്റെ പാത്രിയർക്കീസ് സ്ഥാനം സ്ഥിരീകരിക്കുകയും 1679 ജൂൺ 12ന് അദ്ദേഹത്തിന് പാലിയം അനുവദിക്കുകയും ചെയ്തു.
തുടർന്നുള്ള വർഷങ്ങളിൽ ഓട്ടോമൻ അധികാരികളെ സ്വാധീനിക്കാൻ കത്തോലിക്കാ അനുകൂലികളും കത്തോലിക്കാ വിരുദ്ധരും തമ്മിലുള്ള രൂക്ഷമായ മത്സരമാണ് നടന്നത്.
ഇതിനിടയിൽ ഷാഹ്ബദ്ദീൻ അഞ്ചു തവണ പുറത്താക്കപ്പെടുകയും വീണ്ടും സ്ഥിരീകരിക്കപ്പെടുകയും ചെയ്തു.
ക്രമേണ ഓട്ടോമൻ അധികാരികൾ കത്തോലിക്കാ വിരുദ്ധ വിഭാഗത്തിന് അനുകൂലമായ നിലപാട് സ്വീകരിക്കാൻ തുടങ്ങി.
ഇതോടെ കത്തോലിക്ക അനുകൂല വിഭാഗത്തിന് നേരെ പീഡനങ്ങളും ശക്തമായി.
1696ൽ ഷാഹ്ബദ്ദീൻ, ജറുസലേമിലെ മെത്രാപ്പോലീത്ത ഗ്രിഗോറിയോസ് ഈശോയോടൊപ്പം (ജോസു) ധനസമാഹരണത്തിനായി റോമിലേക്ക് പോയി.
റോമിൽ വെച്ച് അവർ ഇന്നസെൻറ് പന്ത്രണ്ടാമൻ മാർപാപ്പയെ കാണുകയും 1700 വരെ അവിടെ കഴിയുകയും ചെയ്തു.
ഇതിനുശേഷം ഓസ്ട്രിയ ചക്രവർത്തി ലിയോപോൾഡ് ഒന്നാമന്റെയും ഫ്രാൻസിലെ ലൂയിസ് പതിനാലാമൻ രാജാവിന്റെയും സഹായത്തോടെ ഇസ്താംബുളിലേക്ക് പോയി ഒട്ടോമൻ സുൽത്താനിൽ നിന്ന് അംഗീകാരം നേടി 1701 മാർച്ച് 1ന് അഞ്ചാമത്തെ തവണ വീണ്ടും ആലപ്പുഴയിലെ സുറിയാനി പാത്രിയർക്കീസായി സ്ഥാനമേറ്റെടുത്തു.
കത്തോലിക്കാ വിരുദ്ധ വിഭാഗത്തിൽ നിന്നും ഓട്ടോമൻ അധികാരികളിൽ നിന്നുമുള്ള പീഡനങ്ങൾ കാരണം ഈ അവസാന സ്ഥാനാരോഹണം ഏതാനും മാസങ്ങൾക്ക് ശേഷം ദുരന്തത്തിൽ പര്യവസാനിച്ചു.
1701 ഓഗസ്റ്റ് 27ന് പാത്രിയർക്കീസ് ഷാഹ്ബദ്ദീനെയും ആലെപ്പോയിലെ മെത്രാപ്പോലീത്ത ദിവന്നാസിയോസ് അമീൻ കാഹ്ൻ റിസ്ഖല്ലാഹിനെയും അവിടെയുള്ള ഭൂരിഭാഗം വൈദികരെയും തടവിലാക്കുകയും ക്രൂരമായി മർദ്ദിക്കുകയും ചെയ്തു.
1701 നവംബർ 10ന് അലപ്പോയിൽ നിന്ന് നിർബന്ധിതമായി അവരെ ജാഥയായി നടത്തി അദാന കോട്ടയിലേക്ക് മാറ്റി.
അന്നുതന്നെ, ക്ഷീണവും മർദ്ദനത്തിലേറ്റ പരുക്കുകളും കാരണം ബിഷപ്പ് അമീൻ കാഹ്ൻ റിസ്ഖല്ലാഹ് മരണപ്പെട്ടു.
അവശേഷിച്ച ആളുകളെ അവിടെ തടവിലാക്കി.
പാശ്ചാത്യ രാജ്യങ്ങളുടെ കടുത്ത പരാതികൾ ഉണ്ടായിരുന്നിട്ടും, പാത്രിയർക്കീസ് ഷാഹ്ബദ്ദീനെ അവിടെ നിന്ന് അവർ വിട്ടയച്ചില്ല.
1702 മാർച്ച്4 ന് കോട്ടയുടെ മേധാവി കൊടുത്ത ഒരു കാപ്പി അദ്ദേഹം കുടിച്ചു.
അതേ രാത്രിയിൽ തന്നെ അദ്ദേഹം മരണമടഞ്ഞു.
കാപ്പിയിൽ വിഷം ചേർത്തിരുന്നു എന്ന് കരുതപ്പെടുന്നു.
അനന്തരസംഭവവികാസങ്ങൾ
പാത്രിയർക്കീസ് ഷാഹ്ബദ്ദീന്റെ ഒപ്പം തടവിലാക്കപ്പെട്ട പുരോഹിതന്മാർ 1704ന്റെ ആരംഭം വരെ അദാനയിലെ ജയിലിൽ തുടർന്നു.
1703 നവംബർ 23ന്, തടവിൾ കഴിയുമ്പോൾ, അവർ നിനവേയിലെ മഫ്രിയോനോ ആയിരുന്ന ബസേലിയോസ് ഇസ്ഹാഖ് ജുബൈറിനെ പുതിയ പാത്രിയാർക്കീസായി തിരഞ്ഞെടുത്തു.
തുടർന്ന് 1704 നവംബർ 17ന് റോം അദ്ദേഹത്തെ പാത്രിയർക്കീസായി സ്ഥിരീകരിച്ചു.
എന്നാൽ, മെച്ചപ്പെട്ട സമയത്തിനായി കാത്തിരിക്കുന്നു എന്ന് വിശദീകരിച്ചുകൊണ്ട് അദ്ദേഹം പാത്രിയാർക്കീസ് പദവി സ്വീകരിക്കാൻ വിസമ്മതിക്കുകയും ഒരു മാഫ്രിയോനോ ആയി തന്നെ തുടരാൻ തീരുമാനിക്കുകയും ചെയ്തു.
1706ൽ റോമിലേക്ക് താമസം മാറിയ അദ്ദേഹം 1721 മെയ് 18ന് മരണപ്പെട്ടു.
സുറിയാനി കത്തോലിക്കാ സഭയ്ക്ക് പിന്നീട് ഒരു സഭാദ്ധ്യക്ഷൻ ഉണ്ടാകുന്ന് 1783ൽ ഇഗ്നാത്തിയോസ് മിഖായേൽ മൂന്നാമൻ ജാർവേഹ് പാത്രിയർക്കീസ് ആയി തിരഞ്ഞെടുക്കപ്പെട്ടതോടെയാണ്.
ഇഗ്നാത്തിയോസ്‌ ഏലിയാസ്‌ തൃതീയൻ‍ ഇംഗ്ലീഷ് വിലാസം https://ml.wikipedia.org/wiki/Ignatius_Elias_III ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സുറിയാനി ഓർത്തഡോക്സ്‌ സഭയിലെ നൂറ്റിപ്പത്തൊമ്പതാമത് പാത്രിയാർ‍ക്കീസ്‌ ആയിരുന്നു വിശുദ്ധ ഇഗ്നാത്തിയോസ്‌ ഏലിയാസ്‌ തൃതീയൻ‍ ബാവ ( ഇംഗ്ലീഷ് : Ignatius Elias III, സുറിയാനി : ܐܝܓܢܛܝܘܣ ܐܠܝܐܣ ܬܠܝܬܝܐ) (13 ഒക്ടോബർ 1867 – 13 ഫെബ്രുവരി 1932).
ഇദ്ദേഹത്തെ കബറടക്കിയിരിക്കുന്നത് കേരളത്തിൽ പത്തനംതിട്ട ജില്ലയിലെ ഓമല്ലൂരിനു സമീപമുള്ള മഞ്ഞനിക്കരയിലെ ദയറയിലായതിനാൽ മഞ്ഞിനിക്കര ബാവ എന്ന പേരിലും അറിയപ്പെടുന്നു.
ഇൻഡ്യയിൽ കബറടങ്ങിയിരിക്കുന്ന ഏക പാത്രിയർക്കീസ് ആണ് ഇഗ്നാത്തിയോസ് ഏലിയാസ് തൃതീയൻ.
1987-ൽ ഇദ്ദേഹത്തെ വിശുദ്ധനായി പ്രഖ്യാപിച്ചു.
പുരാതനമായ ശാക്കിർ കുടുംബത്തിൽ മർദ്ദിനിലായിരുന്നു ജനനം.
നസ്രി എന്നതായിരുന്നു മാമോദീസ നാമം.
പ്രാഥമിക വിദ്യാഭ്യാസത്തിനു ശേഷം പത്രോസ് നാലാമൻ ബാവയുടെ നിർദ്ദേശപ്രകാരം ദൈവശാസ്ത്ര പഠനം ആരംഭിച്ചു.
1887-ൽ ശെമ്മാശപ്പട്ടം സ്വീകരിച്ചു.
സന്യാസി എന്ന നിലയിൽ ഏലിയാസ് എന്ന നാമവും സ്വീകരിച്ചു.
1892-ൽ പത്രോസ് നാലാമൻ ബാവായിൽ നിന്നും കശ്ശീശ പട്ടം സ്വീകരിച്ചു.
1908-ൽ ഏലിയാസ് കശ്ശീശ അമീദിലെ മെത്രാനായി വാഴിക്കപ്പെട്ടു.
1912-ൽ മൊസ്സൂളിലെ മെത്രാനായി.
1917-ൽ ഇഗ്നാത്തിയോസ്‌ ഏലിയാസ് മൂന്നാമൻ ബാവ എന്ന പേരിൽ സുറിയാനി ഓർത്തഡോക്സ് സഭയുടെ തലവനായി.
ആരോഗ്യപ്രശ്നങ്ങൾ ഉണ്ടായിരുന്നിട്ടു പോലും മലങ്കര സഭയിലെ പ്രശ്നങ്ങൾ പരിഹരിക്കുന്നതിനായി 1931-ൽ ഇർവിൻ പ്രഭുവിന്റെ ക്ഷണപ്രകാരം ഇദ്ദേഹം കേരളം സന്ദർശിച്ചു.
1932 ഫെബ്രുവരി 13-ന് മഞ്ഞനിക്കരയിൽ വെച്ച് അന്തരിച്ച ഇദ്ദേഹത്തെ മഞ്ഞനിക്കര ദയറയിൽ അടക്കം ചെയ്തു.
ഏലിയാസ് തൃതീയൻ ബാവയുടെ മരണത്തിന് 55 വർഷങ്ങൾക്ക് ശേഷം 1987-ൽ ഇദ്ദേഹത്തിന്റെ പിൻഗാമിയും അന്ത്യോഖ്യാ പാത്രിയർക്കീസുമായിരുന്ന ഇഗ്നാത്തിയോസ്‌ സാഖാ പ്രഥമൻ ഇദ്ദേഹത്തെ വിശുദ്ധനായി പ്രഖ്യാപിച്ചു.
ഇദ്ദേഹത്തിന്റെ ഓർമ്മദിനം  ഫെബ്രുവരി 13-ആം തീയതി ആഘോഷിക്കപ്പെടുന്നു.
ഇഗ്നാത്തിയോസ്‌ സാഖാ പ്രഥമൻ ഇവാസ് ഇംഗ്ലീഷ് വിലാസം https://ml.wikipedia.org/wiki/Ignatius_Zakka_I_Iwas
സുറിയാനി ഓർത്തഡോക്സ് സഭയുടെ തലവനായിരുന്ന് രണ്ടായിരത്തി പതിനാലിൽ അന്തരിച്ച അന്ത്യോക്യാ പാത്രിയർക്കീസാണ് പരിശുദ്ധ ഇഗ്നാത്തിയോസ്‌ സാഖാ പ്രഥമൻ ഇവാസ്.
1933 ഏപ്രിൽ 21-നു് ഇറാക്കിലെ മൂസലിൽ ജനിച്ചു.
മൂസലിലെ പ്രാഥമിക വിദ്യാഭ്യാസത്തിനു ശേഷം,1946-ൽ സെന്റ് അപ്രേം സെമിനാരിയിൽ വൈദിക വിദ്യാഭ്യാസം.
അവിടെ വെച്ച് സാക്കാ എന്ന പേര് സ്വീകരിച്ചു.
1954-ൽ റമ്പാൻ; 1957-ൽ കശീശ 1963-ൽ‍ മൂസൽ‍ മെത്രാപ്പോലീത്ത.
1969-ൽ‍ ബാഗ്ദാദ് മെത്രാപ്പോലീത്തയായി സ്ഥലം മാറ്റം.1980 സെപ്റ്റംബർ 14 മുതൽ അന്ത്യോക്യാ പാത്രിയർക്കീസ്‌.
അദ്ദേഹം 2014 മാർച്ച്‌ മാസം 21ന് ജർമനിയിൽ  വച്ച് കാലം  ചെയ്തു .
ഇഗ്നാസ് ഫിലിപ്പ് സെമ്മൽ‌വെയ്സ് ഇംഗ്ലീഷ് വിലാസം https://ml.wikipedia.org/wiki/Ignaz_Semmelweis
ഹംഗേറിയൻ വൈദ്യനും ശാസ്ത്രജ്ഞനുമായിരുന്നു ഇഗ്നാസ് ഫിലിപ്പ് സെമ്മൽ‌വെയ്സ് (En: Ignaz Philipp Semmelweis, ഹംഗേറിയൻ: സെമ്മൽ‌വെയ്സ് ഇഗ്നാക് ഫെലാപ്; 1 ജൂലൈ 1818 - 13 ഓഗസ്റ്റ് 1865).
ആന്റിസെപ്റ്റിക് പ്രക്രിയകളുടെ ആദ്യകാല വക്താവായിരുന്നു ഇഗ്നാസ് ഫിലിപ്പ് സെമ്മൽ‌വെയ്സ്.
കൈ അണുനാശിനി ഉപയോഗിച്ചു കഴുന്നതിലൂടെ പ്രസവ ക്ലിനിക്കുകളിൽ പ്യൂർപെറൽ പനി ("ചൈൽഡ്ബെഡ് പനി" എന്നും അറിയപ്പെടുന്നു) ഗണ്യമായി കുറയ്ക്കാമെന്ന് സെമെൽവെയ്സ് കണ്ടെത്തി.
"അമ്മമാരുടെ രക്ഷകൻ"(saviour of mothers) എന്ന് അതുവഴി ഇദ്ദേഹം വിശേഷിപ്പിക്കപ്പെട്ടു.
പത്തൊൻപതാം നൂറ്റാണ്ടിന്റെ മധ്യത്തിൽ ആശുപത്രികളിൽ പ്യൂർപെറൽ പനി സാധാരണമായിരുന്നു, പലപ്പോഴും മാരകവുമായിരുന്നു.
1847-ൽ വിയന്ന ജനറൽ ഹോസ്പിറ്റലിന്റെ ആദ്യത്തെ ഒബ്സ്റ്റട്രിക്കൽ ക്ലിനിക്കിൽ ജോലി ചെയ്യുന്നതിനിടയിൽ ക്ലോറിനേറ്റഡ് നാരങ്ങലായനി ഉപയോഗിച്ച് കൈ കഴുകുന്ന രീതി സെമ്മൽ‌വെയ്സ് നിർദ്ദേശിച്ചു.
ഡോക്ടർമാർ തന്നെ നേരിട്ടു ശ്രദ്ധിക്കുന്ന വാർഡുകളിൽ സാധാരണ വാർഡുകളിൽ വരുന്ന പനിയേക്കാൾ മൂന്നിരട്ടി ചൈൽഡ്ബെഡ് പനി അന്നു വന്നിരുന്നു.
ചൈൽഡ്ബെഡ് പനിയിലെ എത്തിയോളജി, കൺസെപ്റ്റ്, പ്രോഫിലാക്സിസ് എന്നിവയിൽ അദ്ദേഹം കണ്ടെത്തിയ കാര്യങ്ങൾ വെച്ച് ഒരു പുസ്തകം പിന്നീടു പ്രസിദ്ധീകരിച്ചിരുന്നു.
കൈ നന്നായി കഴുകുന്നത് മരണനിരക്ക് 1 ശതമാനത്തിൽ താഴെയാക്കിയ ഫലങ്ങൾ വിവിധ പ്രസിദ്ധീകരണങ്ങളിൽ വന്നിട്ടും, സെമ്മൽ‌വെയിസിന്റെ നിരീക്ഷണങ്ങൾ ഒന്നും തന്നെ, അക്കാലത്തെ ശാസ്ത്രീയവും വൈദ്യപരവുമായ അഭിപ്രായങ്ങളുമായി പൊരുത്തപ്പെട്ടു പോയിരുന്നില്ല.
അതുകൊണ്ട് അദ്ദേഹത്തിന്റെ ആശയങ്ങൾ മെഡിക്കൽ സമൂഹം നിരസിച്ചു.
തന്റെ കണ്ടെത്തലുകൾക്ക് സ്വീകാര്യമായ ശാസ്ത്രീയ വിശദീകരണമൊന്നും സെമ്മൽ‌വെയ്സിന് നൽകാൻ കഴിഞ്ഞിരുന്നില്ല, ചില ഡോക്ടർമാർ കൈകഴുകണമെന്ന നിർദ്ദേശത്തിൽ ഏറെ പ്രകോപിതരായി പ്രതികരിച്ചിരുന്നു.
1865-ൽ, സെമ്മൽ‌വെയ്സ് ഒരു നാഡീ തകരാറിനെ നേരിട്ടുവെന്നും അദ്ദേഹത്തിന്റെ സഹപ്രവർത്തകനെ അഭയം തേടി എന്നും അദ്ദേഹം വഞ്ചിച്ചുവെന്നും കരുതപ്പെടുന്നു.
തുടർന്ന് വെറും 14 ദിവസത്തിനുശേഷം, തന്റെ 47 ആം വയസ്സിൽ, കാവൽക്കാർ തല്ലിച്ചതച്ച് ഏറെ മുറിവേറ്റ് അദ്ദേഹം മരിച്ചു.
മരണശേഷം വർഷങ്ങൾക്കുശേഷം, സെമൽ‌വെയിസിന്റെ പരിശീലനം വ്യാപകമായ സ്വീകാര്യത നേടി, ലൂയി പാസ്ചർ ജേം സിദ്ധാന്തം സ്ഥിരീകരിച്ചപ്പോൾ, ഫ്രഞ്ച് മൈക്രോബയോളജിസ്റ്റിന്റെ ഗവേഷണത്തിൽ പ്രവർത്തിച്ച ജോസഫ് ലിസ്റ്റർ, ശുചിത്വ രീതികൾ ഉപയോഗിച്ച്  മികച്ച വിജയത്തോടെ പരിശീലനം നടത്തി.
ഇഗ്നാത്തിയോസ് പത്രോസ് തൃതീയൻ
സുറിയാനി ഓർത്തഡോക്സ് സഭയുടെ പാത്രിയർക്കീസ് ആയിരുന്നു ഇഗ്നാത്തിയോസ് പത്രോസ് തൃതീയൻ .
സമകാലീന രേഖകളിൽ ഈ പേരിലും പിൽക്കാല രേഖകളിൽ ഇഗ്നാത്തിയോസ്‌ പത്രോസ് നാലാമൻ എന്ന പേരിലും ഇദ്ദേഹം അറിയപ്പെടുന്നു.
ആധുനിക സുറിയാനി ഓർത്തഡോക്സ് സഭയുടെ ശില്പിയെന്ന് ഇദ്ദേഹം അറിയപ്പെടുന്നു.
കേരളത്തിലെ മലങ്കര യാക്കോബായ സഭയിൽ അദ്ദേഹം നടത്തിയ ഇടപെടലുകൾ അതീവ പ്രാധാന്യമുള്ളവയാണ്.
1876ൽ ഇദ്ദേഹം വിളിച്ചു ചേർത്ത മുളന്തുരുത്തി സുന്നഹദോസിന് ഇതിൽ പ്രത്യേക സ്ഥാനമുണ്ട്.
സഭയെ വിവിധ ഭദ്രാസനങ്ങളായി ആദ്യമായി വിഭജിച്ചതും ഓരോന്നിനും മേൽപ്പട്ടക്കാരെ വാഴിച്ചതും മലങ്കര യാക്കോബായ സുറിയാനി ക്രിസ്ത്യാനി അസോസിയേഷൻ എന്ന പേരിൽ അത്മായ, വൈദിക, എപ്പിസ്കോപ്പൽ പ്രതിനിധ്യമുള്ള ഭരണ സമിതി രൂപീകരിച്ചതും ഇദ്ദേഹമാണ്.
ഇഗ്നാത്തിയോസ് അബ്ദുല്ല രണ്ടാമൻ
സുറിയാനി ഓർത്തഡോക്സ് സഭയുടെ മുൻ പരമാദ്ധ്യക്ഷൻ ആയിരുന്നു ഇഗ്നാത്തിയോസ് അബ്ദുള്ള രണ്ടാമൻ അഥവാ ഇഗ്നാത്തിയോസ് അബ്ദേദ് ആലോഹോ രണ്ടാമൻ .
അന്ത്യോഖ്യായുടെ 118ാമത്തെ സുറിയാനി ഓർത്തഡോക്സ് പാത്രിയർക്കീസ് ആയിരുന്നു അദ്ദേഹം.
1912ൽ മലങ്കര മെത്രാപ്പോലീത്തയായിരുന്ന വട്ടശ്ശേരിൽ ദിവന്നാസിയോസ് ആറാമനെ അധികാരത്തിൽ നിന്ന് പുറത്താക്കി.
ഇത് മലങ്കര ഓർത്തഡോക്സ് സുറിയാനി സഭയുടെ സ്ഥാപനത്തിനും ഇന്നും തുടരുന്ന മലങ്കര യാക്കോബായ-ഓർത്തഡോക്സ് സഭാ തർക്കത്തിനും കാരണമായി.
ക്നാനായ സമുദായത്തിൽ ഉൾപ്പെട്ടവർക്കായി ആദ്യമായി വ്യതിരിക്ത സഭാ സംവിധാനം സ്ഥാപിച്ചത് ഇദ്ദേഹമാണ്.
അങ്ങനെ 1910ൽ ക്നാനായ യാക്കോബായ അതിഭദ്രാസനം സ്ഥാപിതമായി.
ഇതിനേത്തുടർന്ന് കത്തോലിക്കാ സഭയും ക്നാനായ കാത്തോലിക്കർക്ക് വേണ്ടി കോട്ടയം കേന്ദ്രമാക്കി അതിരൂപത സ്ഥാപിച്ചു.
സുറിയാനി ഓർത്തഡോക്സ് സഭയിലെ ഒരു ശെമ്മാശൻ ആയിരുന്ന ജിർജിസ് സാത്തുഫിന്റെയും നസ്ര ഹന്ന അൽ തവീലിന്റെയും മകനായി ഒട്ടോമൻ സാമ്രാജ്യത്തിലെ സദാദിലാണ് അബ്ദുള്ള ജനിച്ചത്.
1857ൽ കുർക്കുമാ ദയറായിൽ ചേർന്ന അദ്ദേഹം പിന്നീട് എദേസ്സയിൽ ആദ്ധ്യാപനം നടത്തി ഏതാനം വർഷങ്ങൾ കഴിച്ചുകൂട്ടി.
അവിടെ വെച്ചുതന്നെ അദ്ദേഹം ശെമ്മാശൻ പട്ടം സ്വീകരിച്ചു.
1866ൽ അമിദിൽ പാത്രിയർക്കീസ് ഇഗ്നാത്തിയോസ് യാക്കൂബ് ദ്വിതീയന്റെ സഹായിയായി നിയമിതനായി.
1867ൽ അദ്ദേഹത്തെ പാത്രിയർക്കീസ് സന്യാസത്തിലേക്ക് സ്വീകരിച്ചു.
തുടർന്ന് പുരോഹിതനായും നിയമിക്കപ്പെട്ടു.
1870ൽ അദ്ദേഹം തുർ അബ്ദീൻ പ്രദേശം ചുറ്റി സഞ്ചരിച്ച് അവിടത്തെ ജനങ്ങളെയും ഗ്രാമങ്ങളെയും കുടുംബങ്ങളെയും പറ്റി വിശദമായി എഴുതിയിട്ടുണ്ട്.
1872 സെപ്റ്റംബർ 3ന് അദ്ദേഹത്തെ പാത്രിയർക്കീസ് ഇഗ്നാത്തിയോസ് പത്രോസ് തൃതീയൻ ജറുസലേമിന്റെ മെത്രാപ്പോലീത്തയായി നിയമിച്ചു.
തദവസരത്തിൽ അദ്ദേഹം ഗ്രിഗോറിയോസ് എന്ന നാമം സ്വീകരിച്ചു.
1874 മുതൽ 1877 വരെ ഇംഗ്ലണ്ടിലേക്കും ഇന്ത്യയിലേക്കും ഉള്ള യാത്രകളിൽ പാത്രിയർക്കീസിനെ അദ്ദേഹം അനുഗമിച്ചിരുന്നു.
ഇന്ത്യയിൽ രണ്ട് വർഷംകൂടി തുടർന്ന അദ്ദേഹം പിന്നീട് ലണ്ടനിലേക്ക് പോവുകയും കുർക്കുമാ ദയറായിലേക്ക് ഒരു അച്ചടി പ്രസ്സ് തരപ്പെടുത്തുകയും ചെയ്തു.
1880 മുതൽ 1886 വരെ സിറിയയുടെ മെത്രാനായും 1890മുതൽ അമിദിലെ മെത്രാനായും അദ്ദേഹം പ്രവർത്തിച്ചു.
1888ൽ ലണ്ടനിലേക്ക് വീണ്ടും പോയ അദ്ദേഹം അവിടെ ലാംബെഥ് കോൺഫറൻസിൽ പങ്കുചേർന്നു.
അവിടെനിന്ന് രണ്ടാമത്തെ അച്ചടി പ്രസ്സും അദ്ദേഹം സ്വീകരിച്ചു.
1895ലോ 1896ലോ അർമ്മേനിയൻ വംശജരോട് ഒപ്പം ചേർന്ന് ഒട്ടോമൻ സാമ്രാജ്യത്തെ ചൊടിപ്പിച്ച ഒരു പ്രമേയത്തിൽ ഒപ്പുവെച്ചു.
ഇതേത്തുടർന്ന് തുർക്കി സർക്കാർ അദ്ദേഹത്തെ നാടുകടത്താൻ ഉത്തരവിട്ടു.
തുടർന്ന് ഫ്രഞ്ച് കോൺസുലേറ്റിൽ അഭയം തേടിയ അദ്ദേഹം അവിടെ വെച്ച് സുറിയാനി കത്തോലിക്കാ സഭയിൽ ചേർന്നു.
1898ൽ അദ്ദേഹം സുറിയാനി കത്തോലിക്കാ സഭയുടെ ഹിമസിന്റെയും ഹമായുടെയും മെത്രാനായി നിയമിതനായി.
1898 ഒക്ടോബർ 9ന് പാത്രിയർക്കീസ് ഇഗ്നാത്തിയോസ് എഫ്രേം റഹ്മാനിയെ തിരഞ്ഞെടുത്ത സുന്നഹദോസിൽ അദ്ദേഹവും അംഗമായിരുന്നു.
സുറിയാനി ഓർത്തഡോക്സ് സഭയുടെ അന്നത്തെ പാത്രിയർക്കീസ് ഇഗ്നാത്തിയോസ് അബ്ദുൾ മസിഹ് രണ്ടാമൻ 1903 നവംബർ 10ന് സ്ഥാനഭൃഷ്ടനാക്കപ്പെട്ടു.
ഇതേത്തുടർന്ന് 1906 ഓഗസ്റ്റ് 5ന് അബ്ദുള്ള സുറിയാനി ഓർത്തഡോക്സ് പാത്രിയർക്കീസായി തിരഞ്ഞെടുക്കപ്പെട്ടു.
ഇതിനുശേഷം ലണ്ടനിലേക്ക് പോയ അദ്ദേഹം അവിടെ എഡ്വേർഡ് ഏഴാമൻ രാജാവിനെ രണ്ടുവട്ടം സന്ദർശിച്ചു.
1908 മുതൽ ഇന്ത്യയിൽ അദ്ദേഹം സന്ദർശനം നടത്തി.
പാത്രിയർക്കീസ് ആയ ശേഷവും സമയത്തിന്റെ ഏറിയ പങ്കും അദ്ദേഹം ചിലവഴിച്ചത് ജറുസലേമിലെ മർക്കോസിന്റെ ദയറായിൽ ആയിരുന്നു.
എഡ്വേർഡ് ഏഴാമൻ രാജാവിൽ നിന്ന് ഒരു പതക്കവും ഒട്ടോമൻ സുൽത്താനിൽ നിന്ന് രണ്ട് പതക്കങ്ങളും അദ്ദേഹത്തിന് ലഭിച്ചിട്ടുണ്ട്.
കുർക്കുമാ ദയറായിലെ സെമിനാരി പുനരാരംഭിച്ചത് അദ്ദേഹമാണ്.
1913ൽ അദ്ദേഹം അൽ-ഹിക്മ എന്ന പ്രസിദ്ധീകരണം തുടങ്ങി.
അതോടൊപ്പം ആദ്യമായി ആറ് വൈദികരും ആറ് അത്മായരും അടങ്ങുന്ന ഒരു സഭാ സമിതി അദ്ദേഹം രൂപീകരിക്കുകയും ചെയ്തു.
മലങ്കര സഭ
പാത്രിയർക്കീസാകുന്നതിന് വർഷങ്ങൾക്കു മുമ്പ് അന്നത്തെ പാത്രിയർക്കീസ് ഇഗ്നാത്തിയോസ്‌ പത്രോസ് നാലാമന്റെ ഇന്ത്യാ സന്ദർശനവേളയിൽ ഗ്രിഗോറിയോസ് അബ്ദുള്ള അദ്ദേഹത്തെ അനുഗമിച്ചിരുന്നു.
1876ൽ പാത്രിയർക്കീസിന്റെ അദ്ധ്യക്ഷതയിൽ വിളിച്ചു ചേർത്ത മുളന്തുരുത്തി സുന്നഹദോസിൽ അദ്ദേഹം പങ്കെടുക്കുകയും 1879വരെ കേരളത്തിൽ തുടരുകയും സുറിയാനി ഓർത്തഡോക്സ് സഭയുടെ അക്കാലത്തെ മലങ്കര മെത്രാപ്പോലീത്ത പുലിക്കോട്ടിൽ ദിവന്നാസിയോസ് ജോസഫ് രണ്ടാമനെ സാഹായിക്കുകയും  ചെയ്തുവന്നു.
പാത്രിയർക്കീസ് ഇഗ്നാത്തിയോസ് അബ്ദുല്ല ദ്വിതീയന്റെ 1911ലെ മലങ്കര സഭാ സന്ദർശനം.
മലങ്കര മെത്രാപ്പോലീത്ത വട്ടശ്ശേരിൽ ദിവന്നാസിയോസ്, പാത്രിയാർക്കൽ പ്രതിനിധി ഒസ്താത്തിയോസ് സ്ലീബോ, ഇവാനിയോസ് പൗലോസ്, കൂറിലോസ് പൗലോസ് എന്നിവർ സമീപം
1906ൽ പാത്രിയർക്കീസ് സ്ഥാനത്ത് എത്തിയശേഷം ഇന്ത്യൻ സഭയിൽ തന്റെ അധികാരം കൂടുതൽ ശക്തമാക്കാൻ ആദ്ദേഹം പരിശ്രമിച്ചുകൊണ്ടിരുന്നു.
പുലിക്കോട്ടിൽ ദിവന്നാസിയോസ് ജോസഫ് രണ്ടാമന്റെ മരണശേഷം ചേർന്ന മലങ്കര യാക്കോബായ സുറിയാനി ക്രിസ്ത്യാനി അസോസിയേഷൻ , വൈദികരായ ഗീവർഗീസ് വട്ടശ്ശേരിയെയും കൊച്ചുപറമ്പിൽ പൗലോസിനെയും തിരഞ്ഞെടുത്തത് പാത്രിയർക്കീസിന്റെ അടുക്കലേക്ക് അയച്ചു.
1908 മെയ് 31ന് പാത്രിയർക്കീസ് അബ്ദുള്ള രണ്ടുപേരെയും മെത്രാന്മാരായി വാഴിക്കുകയും വട്ടശ്ശേരി ഗീവർഗ്ഗീസിനെ ദിവന്നാസിയോസ് ആറാമൻ എന്ന പേരിൽ മലങ്കര മെത്രാപ്പോലീത്തയായി നിയമിക്കുകയും ചെയ്തു.
1889ലെ തിരുവിതാംകൂർ റോയൽ കോടതി വിധി അനുസരിച്ച് മലങ്കര സഭയുടെ ആത്മീയ പരമാദ്ധ്യക്ഷൻ അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസ് ആണെന്ന് തീർപ്പ് കൽപ്പിക്കപ്പെട്ടു.
എന്നാൽ സഭാഭരണവിഷയങ്ങളിൽ പാത്രിയർക്കീസിന് ഏതാനം ചില അധികാരങ്ങൾ മാത്രമേ കോടതി വിധി പ്രകാരം ഉണ്ടായിരുന്നുള്ളൂ.
മലങ്കര അസോസിയേഷൻ തെരഞ്ഞെടുക്കുന്ന സ്ഥാനാർത്ഥിയെ മലങ്കര മെത്രാപ്പോലീത്തയായി നിയമിക്കാനും സഭയ്ക്ക് മെത്രാന്മാരെ വാഴിച്ചു നൽകാനും മൂറോൻ തൈലം കൂദാശ ചെയ്യാനുമുള്ള അധികാരങ്ങൾ പാത്രിയർക്കീസിൽ നിക്ഷിപ്തമായിരുന്നു.
എന്നാൽ മലങ്കര സഭയിൽ ഭൗതിക ഭരണ വിഷയങ്ങളിൽ കൂടുതൽ അധികാരം ആഗ്രഹിച്ചിരുന്ന പാത്രിയർക്കീസ് അത് അനുവദിച്ചു കിട്ടുന്നതിന് സമ്മതപത്രം എഴുതി നൽകാൻ വട്ടശ്ശേരി ദിവന്നാസിയോസിനോട് നിർദ്ദേശിച്ചു.
എന്നാൽ വട്ടശ്ശേരി ദിവന്നാസിയോസ് അതിന് തയ്യാറായില്ല.
തുടർന്ന് പാത്രിയർക്കീസ് 1908ൽ കേരളത്തിൽ നേരിട്ട് എത്തി വട്ടശ്ശേരി ദിവന്നാസിയോസിന്റെ മേൽ കൂടുതൽ സമ്മർദ്ദം ചെലുത്താൻ ആരംഭിച്ചു.
വട്ടശ്ശേരി ദിവന്നാസിയോസ് ഇതിന് വഴങ്ങാതെ വന്നതോടെ പാത്രിയർക്കീസ് അദ്ദേഹത്തെ മുടക്കി.
1910ൽ അദ്ദേഹം ക്നാനായ യാക്കോബായ സമുദായാംഗങ്ങളെയും പള്ളികളെയും മലങ്കര മെത്രാപ്പോലീത്തയിൽ നിന്ന് വേർപെടുത്തി തന്റെ നേരിട്ടുള്ള മേൽനോട്ടത്തിൽ ഉള്ള അതിഭദ്രാസന സംവിധാനത്തിന്റെ കീഴിൽ ആക്കി.
വട്ടശ്ശേരി ദിവന്നാസിയോസിന് പകരം പുതിയ മലങ്കര മെത്രാപ്പോലീത്തയെ തിരഞ്ഞെടുക്കാൻ അസോസിയേഷൻ വിളിച്ചു ചേർക്കുകയും ചെയ്തു.
1911 ഓഗസ്റ്റിൽ ആലുവയിൽ ചേർന്ന അസോസിയേഷൻ യോഗം കൂറിലോസ് പൗലോസ് കൊച്ചുപറമ്പിലിനെ മലങ്കര മെത്രാപ്പോലീത്തയായി തിരഞ്ഞെടുക്കുകയും 30ാം തീയ്യതി പാത്രിയർക്കീസ് അത് അംഗീകരിച്ച് പുതിയ മലങ്കര മെത്രാപ്പോലീത്തയെ നിയമിക്കുകയും ചെയ്തു.
ഇത് വട്ടശ്ശേരി ദിവന്നാസിയോസ് അംഗീകരിച്ചില്ല.
പാത്രിയർക്കീസിന്റെ ആത്മീയ അധികാരത്തെ നേരിടാൻ സ്ഥാനഭൃഷ്ടനാക്കപ്പെട്ട മുൻ പാത്രിയർക്കീസ് അബ്ദുൾ മസിഹിനെ വട്ടശ്ശേരി ക്ഷണിച്ചു വരുത്തി.
1912 സെപ്റ്റംബർ 15ാം തീയ്യതി നിരണത്ത് വെച്ച് പൗലോസ് ഇവാനിയോസ് മുറിമറ്റത്തിലിനെ കിഴക്കിന്റെ മഫ്രിയോനോ-കാതോലിക്കാ ആയി അബ്ദുൾ മസിഹ് നിയമിക്കുകയും ചെയ്തു.
അങ്ങനെ മലങ്കര യാക്കോബായ സഭ രണ്ട് വിഭാഗങ്ങളായി പിളർന്നു.
അബ്ദുള്ള പാത്രിയർക്കീസ് ബാവയുടെയും അദ്ദേഹത്തിന്റെ അംഗീകാരമുള്ള മെത്രാപ്പോലീത്തയുടെയും പക്ഷത്ത് നിന്നവർ ബാവാ കക്ഷി അല്ലെങ്കിൽ മലങ്കര യാക്കോബായ സുറിയാനി ഓർത്തഡോക്സ് സഭ എന്നറിയപ്പെട്ടു.
വട്ടശ്ശേരി ദിവന്നാസിയോസ് മെത്രാന്റെയും പുതിയതായി സ്ഥാപിക്കപ്പെട്ട കാതോലിക്കേറ്റിന്റെയും കൂടെ നിന്നവർ മെത്രാൻ കക്ഷി അഥവാ മലങ്കര ഓർത്തഡോക്സ് സുറിയാനി സഭയെന്നും അറിയപ്പെട്ടു.
അന്നുമുതൽ തുടങ്ങിയ സഭാതർക്കം ഇന്നും നിലനിൽക്കുന്നു.
1915ൽ ജറുസലേമിലെ മർക്കോസിന്റെ ദയറായിൽ വെച്ച് ഇഗ്നാത്തിയോസ്‌ അബ്ദുള്ള രണ്ടാമൻ പാത്രിയർക്കീസ് അന്തരിച്ചു.
അദ്ദേഹത്തിന്റെ ഭൗതികശരീരം അതേ ആശ്രമത്തിൽ തന്നെ കബറടക്കപ്പെട്ടു.
അവലംബം ↑ ↑ 1 2 3 4 5 6 7 8 ↑ ↑ ↑ ↑
ഇഗ്നേഷ്യസ് കാക്കനാടൻ
പത്ര പ്രവർത്തകനും മലയാള വിവർത്തകനുമായിരുന്നു ഇഗ്നേഷ്യസ് കാക്കനാടൻ (മരണം: 31 ഒക്ടോബർ 2012).
ജനയുഗത്തിന്റെ അസിസ്റ്റന്റ് എഡിറ്ററായിരുന്നു.
മദ്രാസിലെ സോവിയറ്റ്-ജർമ്മൻ സ്ഥാനപതി കാര്യലയങ്ങളിൽ പ്രവർത്തിച്ചിരുന്നു.
സോവിയറ്റ് നാട് എഡിറ്റോറിയൽ ബോർഡ് അംഗമായും പ്രവർത്തിച്ചു.
യുണസ്‌കോയുടെ ' ഹിസ്റ്ററി ഓഫ് മാൻകൈൻഡ് ' എന്ന  പുസ്തകം വിവർത്തനം ചെയ്തത് അദ്ദേഹമാണ്.
ഭാഷാ ഇൻസ്റ്റിറ്റിയൂട്ട് പ്രസിദ്ധീകരിച്ച അംബദ്കർ വാള്യങ്ങളിൽ നാലെണ്ണത്തിന്റെ വിവർത്തനവും നിർവ്വഹിച്ചു.
സാഹിത്യകാരൻ കാക്കനാടന്റെ യും ചിത്രകാരനായ രാജൻ കാക്കനാടന്റെയും പത്ര പ്രവർത്തകനായ തമ്പി കാക്കനാടന്റെയും സഹോദരനാണ്.
കൃതികൾ - വിവർത്തനം വികസനമെന്ന സ്വാതന്ത്ര്യം - അമർത്യസെൻ ( എം.പി. സദാശിവനോടൊപ്പം ) ഡോ അംബേദ്ക്കറുടെ തിരഞ്ഞെടുത്ത കൃതികൾ (ശൂദ്രർ ആരായിരുന്നു?) ജയിംസ് ബോണ്ടിന് ഒരു എതിരാളി - ആന്ദ്രി ഗുലിയാഷ്കി ഹിസ്റ്ററി ഓഫ് മാൻകൈൻഡ് (യുണസ്‌കോ) അവലംബം ↑ {{ cite web }} :  CS1 maint: bot: original URL status unknown ( link )
ഇഗ്നാത്തിയോസ്‌ അപ്രേം ദ്വിതീയൻ ഇംഗ്ലീഷ് വിലാസം https://ml.wikipedia.org/wiki/Ignatius_Aphrem_II
സുറിയാനി ഓർത്തഡോക്സ് സഭയുടെ തലവനായ അന്ത്യോക്യാ പാത്രിയർക്കീസാണ് പരിശുദ്ധ  ഇഗ്നാത്തിയോസ്‌ അപ്രേം ദ്വിതീയൻ ബാവ .
1965 മേയ്  3-നു് സിറിയയിൽ ജനിച്ചു.
1996 ജനുവരി 28 മെത്രാപ്പോലീത്ത.2014 മേയ് 14 മുതൽ അന്ത്യോക്യാ പാത്രിയർക്കീസ്‌.
ഇഗ്നാസ് തിർക്കി ഇഗ്നാസ് തിർക്കി
ഇഗ്നേഷ്യസ് തിർക്കി (ഇഗ്നേസ്) ഒരു ഇന്ത്യൻ ഹോക്കി കളിക്കാരനാണ്.
അദ്ദേഹം ഫുൾ ബാക്ക് ആയിട്ടാണ് കളിക്കുന്നത്.
അദ്ദേഹം ഇന്ത്യൻ ടീമിന്റെ ക്യാപ്റ്റൻ സ്ഥാനം വഹിച്ചിട്ടുണ്ട്.
ഇന്ത്യൻ ആർമി നിയമിച്ച ഓഫീസറായി മദ്രാസ് എഞ്ചിനീയറിംഗ് ഗ്രൂപ്പിലും അദ്ദേഹം സേവനം അനുഷ്ടിച്ചിട്ടുണ്ട്.
അദ്ദേഹം ക്യാപ്റ്റൻ എന്ന റാങ്കിൽ പെടുന്നു.
ഇഗ്നേസ് തിർക്കിയുടെ ചെറിയ സഹോദരൻ പ്രബോദ് തിർക്കി യും ഇന്ത്യൻ ഹോക്കി ടീമിൽ അംഗമാണ്.
റൗർക്കലയിലുള്ള പാൻപോഷ് സ്പോർട്ട്സ് ഹോസ്റ്റലിലാണ് അദ്ദേഹം പരിശീലനം നേടിയത്.
അദ്ദേഹം ആർമിയിൽ ഓഫീസറായിരുന്നു.
2001 ഫെബ്രുവരിയിൽ കെയ്റോയിലെ അക്ബർ എൽ യോം ടൂർണമെന്റിൽ ബെൽജിയത്തിനെതിരെ നടന്ന കളിയിൽ അദ്ദേഹം ദേശീയതലത്തിൽ അരങ്ങേറ്റം നടത്തി.
2004 ൽ ഏഥൻസ് ഒളിമ്പിക്സിൽ പങ്കെടുത്ത ഇന്ത്യൻ ടീമിന്റെ അംഗമായിരുന്നു അദ്ദേഹം.
ഏഴാം സ്ഥാനത്താണ് അതിൽ ഇന്ത്യ എത്തിയത്.
ക്ലബ് ഹോക്കിയിൽ ടിർക്കി സെർവീസസ് എന്ന ക്ലബിന് വേണ്ടി കളിച്ചു.
അദ്ദേഹം ഏറ്റവും നന്നായി ഓർമിക്കപ്പെടുന്നത് 2003 ഏഷ്യകപ്പിൽ അവസാന മിനുറ്റുകളിൽ കളി 2-2 എന്ന സമനിലയിൽ നിൽക്കുമ്പോൾ പാകിസ്താന്റെ സൊഹൈൽ അബ്ബാസിന്റെ കാലുകൾക്കിടയിലൂടെ നേടിയ ഗോളിലൂടെയാണ്.
അത് വഴി ഇന്ത്യ ലീഡ് നേടുകയും തുടർന്ന് അവസാന നിമിഷത്തിൽ നാലാമത് ഗോൾ കൂടി നേടി ഇന്ത്യ വിജയിക്കുകയും ചെയ്തു.
ഈ മാച്ച് ഇന്ത്യയുടെ ആദ്യ ഏഷ്യകപ്പ് സ്വർണ നേട്ടം ആയിരുന്നു.
2001 മുരുഗപ്പ ഗോൾഡ് കപ്പിൽ വിജയഗോൾ നേടയത് അദ്ദേഹത്തിന്റെ കരിയറിലെ മറ്റൊരു നേട്ടമാണ്.
അതിന് ശേഷം ഡിസംബർ 2002 ൽ  ഹൈദരാബാദ് നടന്ന നാഷണൽ ഗെയിംസിലും അദ്ദേഹം ഗോൾ നേടി.
അവാർഡുകൾ S.No. Awards Year 1 പത്മശ്രീ 2010 2 അർജുന അവാർഡ് 2009 3 ഏകലവ്യ പുരസ്കാർ 2003 4 സെർവീസ് സ്പോർട്സ്മാൻ ഓഫ് ദി ഇയർ 2004 References പുറത്തേക്കുള്ള കണ്ണികൾ Ignace Tirkey Orisports Ignace Tirkey profile
ഇഗ്നിപഞ്ചർ ഇംഗ്ലീഷ് വിലാസം https://ml.wikipedia.org/wiki/Ignipuncture
കണ്ണിലെ റെറ്റിനയിൽ വിടവുകളുണ്ടാകുന്ന മെഡിക്കൽ അവസ്ഥയായ റെറ്റിന ഡിറ്റാച്ച്മെന്റിന്റെ ചികിത്സയിൽ, വിടവിൽ കോട്ടറൈസേഷൻ ചെയ്ത് ട്രാൻസ് ഫിക്സേഷൻ നടത്തി കണ്ണിലെ അകന്നു മാറിയ റെറ്റിന ശരിയാക്കുന്നതിനുള്ള ഒരു ആദ്യകാല ശസ്ത്രക്രിയ രീതിയാണ് ഇഗ്നിപഞ്ചർ .
1900 കളുടെ തുടക്കത്തിൽ ജൂൾസ് ഗോനിൻ ആണ് ഈ നടപടിക്രമത്തിന് തുടക്കമിട്ടത്.
കഠിനമായ സങ്കീർണതകൾ ഉണ്ടാകാനുള്ള സാധ്യതയും നിയന്ത്രിത ഊർജ്ജ വിതരണം സാധ്യമാക്കുന്ന ലേസറുകളുടെ വരവും കാരണം, ഇഗ്നിപഞ്ചർ കാലഹരണപ്പെട്ട ഒരു പ്രക്രിയയായി മാറി.
1980 കൾ മുതൽ, എൻഡോഫോട്ടോകോയാഗുലേഷൻ പോലുള്ള സുരക്ഷിതമായ സാങ്കേതിക വിദ്യകൾ ഉപയോഗിച്ച് ഇഗ്നിപഞ്ചർ നടത്തിവരുന്നു.
ഇതും കാണുക നേത്ര ശസ്ത്രക്രിയ അവലംബം
കനവ് (ബദൽ വിദ്യാകേന്ദ്രം)
കെ.ജെ. ബേബിയുടെ നേതൃത്വത്തിൽ വയനാട് നടവയലിൽ ആരംഭിച്ച ബദൽ വിദ്യാകേന്ദ്രമാണ് കനവ് .
1994 ലായിരുന്നു തുടക്കം.
ബേബിയോടൊപ്പം കോളേജ്‌ അധ്യാപികയായിരുന്ന  ജീവിത പങ്കാളി ഷേർളി മേരി ജോസഫ്‌ സ്വയം വിരമിച്ച്‌ 2021ൽ മരിക്കുംവരെ കനവുമായി ബന്ധപ്പെട്ട് പ്രവർത്തിച്ചു.
ബാംഗ്ലൂർ ആസ്ഥാനമാക്കിയ ഒരു ട്രസ്റ്റാണ് സുൽത്താൻ ബത്തേരിക്കടുത്ത് ചീക്കോട് ആറ് ഏക്കറോളം വസ്തു വിദ്യാകേന്ദ്രത്തിന് വാങ്ങി നൽകിയത്.
ആദ്യ ബാച്ചിൽ അറുപതോളം ആദിവാസിക്കുട്ടികളുണ്ടായിരുന്നു.
ബേബിയും കുടുംബവും കനവിൽ തന്നെയായിരുന്നു താമസം.
മക്കളായ ശാന്തിപ്രിയയുടെയും ഗീതിപ്രിയയുടെയും വിദ്യാഭ്യാസവും അവിടെത്തന്നെയായിരുന്നു.
പരമ്പരാഗത വിജ്ഞാനം, ജ്ഞാനം, വംശീയ ആചാരങ്ങൾ എന്നിവ സമകാലിക വിദ്യാഭ്യാസവുമായി സംയോജിപ്പിച്ച കനവിന്റെ പ്രവർത്തനങ്ങൾ അക്കാദമിക് വൃത്തങ്ങളിലും ഗവേഷകരിലും വലിയ താത്പര്യം ഉണ്ടാക്കി.
കനവിൽ വിദ്യാഭ്യാസം പൂർത്തിയാക്കിയ നിരവധി ആദിവാസി കുട്ടികൾ ഇപ്പോൾ അഹമ്മദാബാദിലെയും ബെംഗളൂരുവിലെയും കമ്പനികളിൽ ജോലി ചെയ്യുന്നു.
ഗോത്രവിദ്യാർഥികൾക്ക്‌ ക്ലാസ്‌ മുറികളിലെ വിദ്യഭ്യാസമല്ല, പ്രകൃതിയെ അറിഞ്ഞ്‌ അവരുടെ ഭാഷയും പൈതൃകവും  അടിസ്ഥാനമാക്കിയുള്ള  പഠനമാണ്‌ വേണ്ടതെന്നതായിരുന്നു ആശയം.
ക്ലാസ് മുറിയോ സിലബസോ ഈ ബദൽ വിദ്യാകേന്ദ്രത്തിൽ ഇല്ലായിരുന്നു.
സംഗീതം, പെയിൻ്റിംഗ്, നൃത്തം, നാടകം അല്ലെങ്കിൽ ആയോധനകല എന്നിവയിൽ കഴിവുകൾ വികസിപ്പിക്കാൻ അവരെ പ്രോത്സാഹിപ്പിച്ചു.
കളരിപ്പയറ്റിലെ ക്ലാസുകളോടെയാണ് ഒരു വിദ്യാലയ ദിനം ആരംഭിച്ചിരുന്നത്.
2007ൽ  ‘കനവ്‌ മക്കൾ’ ട്രസ്റ്റുണ്ടാക്കി വിദ്യാർഥികളായിരുന്നവർക്ക്‌ സ്ഥാപനം  കൈമാറി.
പണിയ ആദിവാസി വിഭാഗത്തിൽ നിന്നുള്ള മംഗ്ലൂ എന്ന പെൺകുട്ടിക്കും മുള്ളുക്കുറുമർ വിഭാഗത്തിലെ സന്തോഷും കനവിലെ ഭരണ ട്രസ്റ്റികളായി നിയമിതരായി.
കനവിലെ പഠന രീതി
"ശലഭത്തെക്കുറിച്ച്‌ പഠിക്കുന്നവർ പ്രകൃതിയെ തൊടും. ഏതിലയാണ് മധുരിക്കുന്നത്‌? ഏത്‌ ശലഭത്തിനാണതിഷ്ടം? ജീവനുള്ള സസ്യങ്ങളാണ്‌ ചുറ്റിലും. കാടാണ്‌ കഥ പറയുന്നത്‌. എങ്ങനെ മറക്കും കുട്ടികഠം? ചെടിച്ചട്ടിയിലെ പൂക്കൾക്ക്‌ കാട്ടിലെ പൂക്കളുടെ സൌന്ദര്യം കിട്ടില്ല. ഞങ്ങളും ഇതൊക്കെ കുട്ടികളിൽനിന്നാണ്‌ പഠിക്കുന്നത്‌. ഓരോ ദിവസവും അദ്ഭുതങ്ങളാണ്.  അഭിരുചിയും സ്വാതന്ത്ര്യവുമാണ് മുഖ്യമെന്ന നിലയിലേക്ക്‌ വന്നു. 2003-ൽ കനവുമക്കഠം ട്രസ്റ്റുണ്ടാക്കി കുട്ടികളെ ഏൽപ്പിച്ച് ഞങ്ങൾ മാറിനിന്നതാണ്‌."
ഗുഡ
കനവിലെ കുട്ടികളും കെ.ജെ. ബേബിയും ചേർന്ന് നി‍മ്മിച്ച ചലച്ചിത്രമാണ് ഗുഡ.
വയനാട്ടിലെ കാട്ടുനായ്ക്കർ ഗോത്രവർഗക്കാരുടെ ആചാരങ്ങൾ, പ്രതീക്ഷകൾ, സ്വപ്നങ്ങൾ എന്നിവയെ പ്രതിഫലിപ്പിക്കുന്നതാണ് “ഗുഡ”.
ലെച്ചു എന്ന 13 വയസ്സുകാരി പ്രായപൂർത്തിയായി, പക്ഷേ "ഗുഡ"യിലെ ആചാരപരമായ ഒറ്റപ്പെടലിലൂടെയും തുടർന്നുള്ള ആഘോഷത്തിലൂടെയും കടന്നുപോകാൻ ആഗ്രഹിക്കുന്നില്ല.
45 മിനിറ്റ് ദൈർഘ്യമുള്ള ഈ ചിത്രത്തിൻ്റെ കഥ കെ ജെ ബേബിയുടേതായിരുന്നു.
ലെച്ചു അനുഭവിച്ച ഒറ്റപ്പെടലുകളാണ് ചിത്രം അവതരിപ്പിക്കുന്നത്.